За апошні месяц дзейнасці кампаніі Стоп 193-1 беларускія чыноўнікі некалькі разоў выказваліся, што ў хуткім часе крымінальная адказнасць за дзейнасць ад імя незарэгістраванай арганізацыі зменіцца на адміністратыўную. Падчас круглага стала і падчас канфэрэнцыі АБСЕ па чалавечым вымярэнні чыноўнік з Мінюста, Алег Сліжэўскі, ў чарговы раз паабяцаў, што змены ў Крымінальны кодэкс будуць унесеныя. Ніякіх канкрэтных заяваў, калі будзе зменена заканадаўства ці якія канкрэтна праўкі плануюцца, Сліжэўскі не зрабіў.